Source: https://www.riigiteataja.ee/akt/13201492
Timestamp: 2020-07-04 00:18:53+00:00
Document Index: 5468951

Matched Legal Cases: ['§ 1', '§ 3', '§ 15', '§ 31', '§ 31', '§ 33', '§ 28', '§ 2', '§ 3']

Erakorralise seisukorra seaduse ja kriminaalmenetluse seadustiku muutmise seadus – Riigi Teataja
Erakorralise seisukorra seaduse ja kriminaalmenetluse seadustiku muutmise seadus
Vabariigi Presidendi 3. juuli 2009. a otsusega nr 514
§ 1. Erakorralise seisukorra seaduses (RT I 1996, 8, 165; 2009, 27, 165) tehakse järgmised muudatused:
1) paragrahvi 3 täiendatakse punktiga 6 järgmises sõnastuses:
«6) vägivallaga seotud pikaajalistest massilistest korratustest.»;
«(1) Eesti põhiseaduslikku korda ähvardava ohu korral kutsub Vabariigi President vastavalt rahuaja riigikaitse seaduse § 3 lõike 1 punktile 6 riigikaitseliste küsimuste arutamiseks kokku Riigikaitse Nõukogu.»;
«§ 15. Kaitseväe või Kaitseliidu kasutamine erakorralise seisukorra ajal
(1) Vabariigi Valitsus võib Vabariigi Presidendi nõusolekul otsustada erakorralise seisukorra ajal kasutada kaitseväge või Kaitseliitu lisaks hädaolukorra seaduse § 31 lõikes 1 nimetatud ülesannete täitmisele järgmiselt:
1) Vabariigi Presidendi, seadusandliku ja täidesaatva riigivõimu, muude riigi- ja kohaliku omavalitsuse asutuste ning riigile elutähtsate objektide vastu suunatud ründe ärahoidmine ja tõkestamine;
2) vägivallaga seotud kollektiivsest surveaktsioonist või vägivallaga seotud ulatuslikust, isikugruppide vahelisest konfliktist tuleneva ebaseadusliku tegevuse tõkestamine;
(2) Ettepaneku kasutada kaitseväge või Kaitseliitu teeb Vabariigi Valitsusele sisekaitseülem. Ettepanek kooskõlastatakse eelnevalt kaitseministriga.
(3) Käesoleva paragrahvi lõikes 1 nimetatud ülesannete täitmiseks võib Vabariigi Valitsus Vabariigi Presidendi nõusolekul otsustada kasutada kaitseväge või Kaitseliitu kuni erakorralise seisukorra lõpetamiseni. Erakorralise seisukorra ajal kaitseväe või Kaitseliidu kasutamise otsustamisel hädaolukorra seaduse alusel ei kohaldata hädaolukorra seaduse § 31 lõiget 6, kaitseväe või Kaitseliidu kasutamise võib otsustada kuni erakorralise seisukorra lõpetamiseni.
(4) Kaitseväe või Kaitseliidu kasutamine käesoleva paragrahvi lõikes 1 nimetatud ülesande täitmiseks on lubatud üksnes juhul, kui pädev asutus ei saa või ei saa õigeaegselt seda ülesannet täita ning muud vahendid ülesande täitmiseks puuduvad.
(5) Käesoleva paragrahvi lõikes 1 nimetatud otsus vormistatakse Vabariigi Valitsuse korraldusena, milles märgitakse:
(6) Käesoleva paragrahvi lõikes 5 nimetatud korraldus esitatakse viivitamata kaitseväe juhatajale või Kaitseliidu ülemale, kes allutab kaitseväe või Kaitseliidu üksuse lõikes 1 nimetatud ülesande täitmist puudutavates küsimustes üksuse ülema kaudu Vabariigi Valitsuse määratud ametiisikule.
(7) Käesoleva paragrahvi lõikes 5 nimetatud korraldusest teavitatakse viivitamata Riigikogu juhatust ja Riigikogu riigikaitsekomisjoni esimeest.
(8) Käesoleva paragrahvi lõikes 1 nimetatud ülesande täitmisel kohaldatakse kaitseväelase, kaitseliitlase ja kaitseväe või Kaitseliidu sõiduki kohta hädaolukorra seaduse § 33 lõikes 3 sätestatut.
(9) Kaitseväelane ja Kaitseliidu tegevliige võib käesoleva paragrahvi lõikes 1 nimetatud ülesande täitmisel kasutada jõudu politseiseaduse 5. peatükis politseiametnikule sunni rakendamiseks ettenähtud alustel ja korras.»;
4) neljandas peatükis asendatakse läbivalt sõnad «kriminaal- ja haldusõigusrikkumiste asjade» sõnadega «kriminaal- ja väärteoasjade»;
5) paragrahvid 28 ja 29 muudetakse ja sõnastatakse järgmiselt:
«§ 28. Kaitsja osavõtu piiramine
(3) Kahtlustatav kuulatakse erakorralise seisukorra ajal üle kolme ööpäeva jooksul, alates kinnipidamise ajast.»;
6) paragrahvi 31 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
«(2) Erakorralise seisukorra ajal ei kohaldu kohtulikule arutamisele kriminaalmenetluse seadustiku §-s 2681 sätestatud mitme kriminaalasja üheaegse arutamise keeld.»
§ 2. Kriminaalmenetluse seadustiku (RT I 2003, 27, 166; 2008, 52, 288) § 3 täiendatakse lõikega 4 järgmises sõnastuses:
«(4) Erakorralise seisukorra ajal kohaldatakse käesolevat seadust, arvestades erakorralise seisukorra seaduses sätestatud erisusi.»